Den Vest-Sjællandske Avis, 1820-12-16
General Vigadet har udstædet en Proclamation fuld af enthusiastiske Lovtaler til Garnisonen i Madrid, formedelst dens roesværdige og med en ægte Borgeraand besiælede Forhold ved de sidste Begivenheder, og Hr. Ballesteros, Overinspecteur over Militserne, har overleveret de Cortes Commission i Madrid en Adresse, som bevidner Militsernes evige Hengivenhed. Kongens Kammertiener Don JoseBusengurt er bleven arresteret, og man paastaaer, at 60 Personer skulle fiernes fra Kongens Omgivelse, og hvorom den af de Cortes nedsatte Commission vil indgive en Forestilling til Hs. Majestæt. Ministeren for det Jndre Hr. Arguelles har revet det Papiir i Stykker, som indeholdt Angivelser imod General Riego, og som han ikke vilde aabne den 7de Septbr. – De Beslutninger, som de Cortes have fattet til at forbyde Jndførselen af udenlandske Manufacturvarer, giøre en overordentlig Opsigt i fremmede Lande. Saaledes er Jndvaanerne i Grevskabet Norfolk i England blevne i høi Grad bestyrtsede over, at alle uldne Varer fra Norvich ere forbudte at indføres i Spanien. Man troer der, at Aarsagen er, at der i England er lagt Told paa Jndførselen af fremmed Uld, og Forbudet i Spanien mod at indføre Lærreder har opvakt en saadan Sensation i Flandern, at man troer, at den nederlandske Regiering har isinde at sende en Ge fandt til Spanien for at bevirke Ophævelsen af dette Forbud. Man troer desuden, at dette Forbud, som er bygget paa det saakaldte Continental Systems Grundsætninger, ikke kan være af Varighed, da Spanien producerer selv saa lidet Hør. Derimod kan det nok ved Jndførselsforbud bringe sine uldne Manufacturer i Veiret. – De indvortes Uroeligheder i Spanien vedblive. J Valencia har paa nye været en betydelig Allarm iblandt Folket; dog synes Efterretningen om Hs. Majestæts Tilbagekomst til Madrid at have beroliget Gemytterne; Folket forlanger blot at General Elios Proces ikke maae udsættes længere. – 36 Partiegiængere ere i Nærheden af Burgos blevne anfaldne og drevne. paa Flugt af de constitutionelle Tropper. Et Kloster er bleven undersøgt, som man holder for at være et Hovedqvarteer for Oprørerne, og i Madrid er et Huus i St. Bernards Strædet bleven undersøgt, hvori efter Angivelse anticonstitutionelle Forsamlinger bleve holdte, men man fandt kun et Menneske der, da de andre allerede havde taget Flugten. – Efterretninger fra alle spanske Provindser bekræfte: at de nye Begivenheder, som ere passerede i Madrid, have i dem giort det største Jndtryk dertil kom falske Rygter om Forhandlingerne paa Congressen i Troppau, som endnu mere foruroligede Gemytterne. Flere General-Capitainer skulle have forlangt Forstærkninger af Tropper. – Forhandlinger, som ere foregaaede ved Kongressen i Troppaufortiene ogsaa den største Opmærksomhed. Det hedder i Journal de Francfort, at der meldes følgende fra Wien under 29de Novbr.: De Troppauer. Conferenter nærme sig nu deres Ende. Den østerrigske Keiser og Fyrsten af Metternich ville imellem den 7de og 8de December ankomne til Wien. Hs. russiske Majestæt vil paa nogle Dage begive sig til Fyrsten af Schwarzenbergs Gods Frauenberg, og den 16de eller 17de vil han begive sig til Wien, da man saa venter at Kongen af Neapels Svar vil være ankommet dertil. Det skal være fore slaget Kongen af Neapel at begive sig til Laybach til en Sammenkomst med begge Keiserne; men det er tvivlsomt om det neapolitanske Parlament vil tillade Kongen at giøre denne Reise; man vil deraf kunne bedømme hvormegen Frihed han nyder. Desuden erfarer man kun saa meget med Sikkerhed fra Troppau, at det er fornemmelig den brittiske Ambassadeurs Forestillinger, som have formildet de Beslutninger, man vilde tage imod Neapel, saa at man foreløbigen blot har indskrænket sig til conciliatoriske Forholdsregler. Conferencerne blive fortsatte Wien, og man taler om, at en nye Congres skal til Foraaret aabnes i Florents. Man er (hedder, det i Wien under 2den Decbr.) i en spændt Forventning paa det Svar, som vil komme fra Neapel paa den Jndbydelse Congressen har udsendt til Kongen af begge Sicilierne om at begive sig til Laybach, for der i Forbindelse med de forsamlede Monarker at kunne tage sit Kongeriges nærværende Tilstand i Overveielse. Dersom Kongen ikke vil eller maae foretage sig denne Reise, saa vil man gribe til andre Forholdsregler. – Jmidlertid bliver Østerrig ved at fortsætte sine Udrustninger, og 4 Regimenter have paanye faaet Ordre til at begive sig til Jtalien. J et neapolitansk Skrivt paastaaes, at den neapolitanske Regjering kunde let udsones med det øvrige Europa, naar den vil beqvemme sig til at antage 3 Betingelser: 1) at 2 Kammere blive oprettede, af hvilke Adelen skulde have Plads i det ene; 2) at der bliver indført et kongeligt Veto, ligesom i Frankerig og England, og 3) at endelig Majoraterne ikke blive afskaffede.